CELEX: 31983R0893
Language: el
Date: 1983-04-15 00:00:00
Title: Κανονισμός (ΕΟΚ) αριθ. 893/83 της Επιτροπής της 15ης Απριλίου 1983 για την τροποποίηση του κανονισμού (ΕΟΚ) αριθ. 593/83 όσον αφορά το διαφοροποιημένο σύστημα πληρωμής του γάλακτος ανάλογα με την ποιότητά του

Avis juridique important

|

31983R0893

Κανονισμός (ΕΟΚ) αριθ. 893/83 της Επιτροπής της 15ης Απριλίου 1983 για την τροποποίηση του κανονισμού (ΕΟΚ) αριθ. 593/83 όσον αφορά το διαφοροποιημένο σύστημα πληρωμής του γάλακτος ανάλογα με την ποιότητά του  

Επίσημη Εφημερίδα αριθ. L 097 της 16/04/1983 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 893/83 ΤΗΣ ΕΠΙΤΡΟΠΗΣ  της 15ης Απριλίου 1983  για την τροποποίηση του κανονισμού (ΕΟΚ) αριθ. 593/83 όσον αφορά το διαφοροποιημένο σύστημα πληρωμής του γάλακτος ανάλογα με την ποιότητά του  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία με τον κανονισμό (ΕΟΚ) αριθ. 1189/82 (2), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 593/83 της Επιτροπής (3) προβλέπει τις διατάξεις που αφορούν την συνέχιση των ενεργειών που αποσκοπούν στη βελτίωση της ποιότητας του γάλακτος στην Κοινότητα·  ότι οι ενέργειες αυτές αποσκοπούν κυρίως, για λόγους αποτελεσματικότητας, στην εφαρμογή διαφοροποιημένου συστήματος πληρωμής του γάλακτος ανάλογα με την ποιότητά του· ότι η συμμετοχή της Κοινότητας εξαρτάται επομένως από την υποχρέωση του ενδιαφερομένου να εισαγάγει, στην περιοχή δραστηριότητάς του, τέτοιο διαφοροποιημένο σύστημα πληρωμής μέσα στην προθεσμία που καθορίζεται στη σύμβαση· ότι, εντούτοις, δεδομένου ότι πρόκειται για επιχειρήσεις που δεν αγοράζουν γάλα, πρέπει να προβλέπεται η ανάληψη διαφορετικής υποχρέωσης που συνίσταται στην προώθηση, στην περιοχή δραστηριότητας τους, της διαφοροποιημένης πληρωμής του γάλακτος ανάλογα με την ποιότητά του μέσα σε λογική προθεσμία·  ότι τα μέτρα που προβλέπονται στον παρόντα κανονισμό πρέπει να τεθούν σε ισχύ κατά την ημερομηνία έναρξης της ισχύος του κανονισμού (ΕΟΚ) αριθ. 593/83·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 5 του κανονισμού (ΕΟΚ) αριθ. 593/83 αντικαθίσταται από το ακόλουθο κείμενο:  «5. Εάν πρόκειται για πρόταση που υποβάλλεται από επιχείρηση η οποία αγοράζει γάλα ή από οργάνωση που εκπροσωπεύει τέτοιες επιχειρήσεις, η συμμετοχή της Κοινότητας εξαρτάται από την υποχρέωση που αναλαβάνει ο ενδιαφερόμενος να καθιερώσει, στην περιοχή δραστηριότητάς του, διαφοροποιημένο σύστημα πληρωμής του γάλακτος ανάλογα με την βακτηριολογική ποιότητά του, μέσα στην προθεσμία που καθορίζεται στη σύμβαση για την εκτέλεση των αποδεχομένων μέτρων.  Στις υπόλοιπες περιπτώσεις, ο ενδιαφερόμενος πρέπει να αναλάβει την υποχρέωση να προωθεί, στην περιοχή δραστηριότητάς του, το διαφοροποιημένο σύστημα πληρωμής του γάλακτος ανάλογα με την βακτηριολογική του ποιότητα, πριν από την 1η Οκτωβρίου 1985, ή, εάν ήδη υπάρχει τέτοιο σύστημα, να το παρατείνει.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Μαρτίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 140 της 20. 5. 1982, σ. 8.  (3) ΕΕ αριθ. L 71 της 17. 3. 1983, σ. 20.